**รายงานการประชุมสภาเทศบาลตำบลถ้ำใหญ่**

**สมัยสามัญ สมัยที่ 3/2560**

**วันอังคารที่ 15 เดือน สิงหาคม พ.ศ. ๒๕60**

**เวลา 10.00 น.**

**ณ ห้องประชุมอุทยานแห่งชาติน้ำตกโยง**

**ผู้มาประชุม**

|  |  |  |  |  |  |
| --- | --- | --- | --- | --- | --- |
| **ที่** | **ชื่อ - สกุล** | | **ตำแหน่ง** | **ลายมือชื่อ** | |
| 1. | นายปรีชา | ศรีรินทร์ | ประธานสภาเทศบาล | ปรีชา | ศรีรินร์ |
| ๒. | นายนิยม | สายน้ำ | รองประธานสภาเทศบาล | นิยม | สายน้ำ |
| ๓. | นายเพลินจิต | อินทร์แก้ว | เลขานุการสภาเทศบาล | เพลินจิต | อินทร์แก้ว |
| ๔. | นายอนันต์ | พรหมปาน | สมาชิกสภาเทศบาล เขต 1 | อนันต์ | พรหมปาน |
| 5. | นายสนั่น | คชนูด | สมาชิกสภาเทศบาล เขต ๑ | สนั่น | คชนูด |
| 6. | นางบุญศรี | อารีย์ | สมาชิกสภาเทศบาล เขต ๑ | บุญศรี | อารีย์ |
| 7. | นางสมศรี | แก้วไกรษร | สมาชิกสภาเทศบาล เขต ๑ | สมศรี | แก้วไกรษร |
| 8. | นายธนกฤษ | ส้มเขียวหวาน | สมาชิกสภาเทศบาล เขต 1 | ธนกฤษ | ส้มเขียวหวาน |
| 9. | นายเกียรติศักดิ์ | ศรีสุวรรณ | สมาชิกสภาเทศบาล เขต ๒ | เกียรติศักดิ์ | ศรีสุวรรณ |
| 10. | นายอนุรักษ์ | ทองเกิด | สมาชิกสภาเทศบาล เขต ๒ | อนุรักษ์ | ทองเกิด |
| ๑1. | นายสมหมาย | แก้วศรีนวล | สมาชิกสภาเทศบาล เขต 2 | สมหมาย | แก้วศรีนวล |
| 12. | นางโชคดี | หนูมี | สมาชิกสภาเทศบาล เขต 2 | โชคดี | หนูมี |

**ผู้เข้าร่วมประชุม**

๑. นายอนุวัตร นาคฤทธิ์ นายกเทศมนตรี อนุวัตร นาคฤทธิ์

2. นายสวงค์ เกิดบัวทอง รองนายกเทศมนตรี สวงค์ เกิดบัวทอง

3. นายเมธา รอดจันทร์ รองนายกเทศมนตรี เมธา รอดจันทร์

4. นายกิตติ กลิ่นพงศ์ ที่ปรึกษานายกเทศมนตรี กิตติ กลิ่นพงศ์

5. นายศราวุธ หมื่นพัน เลขานุการนายกเทศมนตรี ศราวุธ หมื่นพัน

6. นายกัญจน์พงศ์ ศรีปรางค์ ปลัดเทศบาล กัญจน์พงศ์ ศรีปรางค์

7. นายวัชรินทร์ จงจิตร รองปลัดเทศบาล วัชรินทร์ จงจิตร

8. นางขนิษฐา รังสิมันตุชาติ หัวหน้าสำนักปลัด -

9. นางนัยน์ปพร สิริชยานนท์ ผอ.กองคลัง -

10. ว่าที่ ร.ต.จรวย โมสิโก ผอ.กองช่าง จรวย โมสิโก

11. นายศราวุธ สายสิงห์ ผอ.กองสาธารณสุข ศราวุธ สายสิงห์

12. นายโชคดี ท้าวสาย ผอ.กองการศึกษา โชคดี ท้าวสาย

13. นางกรรณิกา พินสุวรรณ นักวิเคราะห์นโยบายฯ กรรณิกา พินสุวรรณ

14. นางกฤษดาภรณ์ วิบูลย์กาญจน์ หัวหน้าฝ่ายธุรการ กฤษดาภรณ์ วิบูลย์กาญจน์

15. นางธัญชนก อาสนสุวรรณ หัววหน้าฝ่ายพัฒนารายได้ ธัญชนก อาสนสุวรรณ

16. นางสาวจินตนา กุศลสุข นักจัดการงานทั่วไป จินตนา กุศลสุข

**เริ่มประชุมเวลา 10.00 น.**

เมื่อที่ประชุมพร้อม ประธานสภาฯ ได้จุดธูปเทียนบูชาพระรัตนตรัย และได้กล่าวเปิดประชุม แล้วดำเนินการตามระเบียบวาระดังต่อไปนี้

**นายปรีชา ศรีรินทร์** สวัสดีท่านสมาชิกสภาเทศบาลตำบลถ้ำใหญ่ คณะผู้บริหาร และเจ้าหน้าที่

**ประธานสภา** เทศบาลทุกท่าน วันนี้เป็นการประชุมสภาเทศบาลตำบลถ้ำใหญ่ สมัยสามัญ สมัยที่ 3 ประจำปี 2560

**ระเบียบวาระที่ 1** **เรื่องประธานแจ้งให้ที่ประชุมทราบ**

**นายปรีชา ศรีรินทร์** สำหรับระเบียบวาระที่ 1 เรื่องประธานแจ้งให้ที่ประชุมทราบ ผมได้ฟัง

**ประธานสภาเทศบาล** วิทยุสถานีหนึ่งว่า มีหน่วยงานท้องถิ่นจำนวน 2 หน่วยงานได้รับรางวัล คือ

1. เทศบาลเมืองทุ่งสง ได้รับรางวัลการจัดการสิ่งแวดล้อมเกี่ยวกับขยะมูลฝอยจากสถานบันพระปกเกล้า

2. เทศบาลตำบลชะมาย ได้รับรางวัลด้านการบริหารจัดการธรรมาภิบาล

**ระเบียบวาระที่ ๒ เรื่องรับรองรายงานการประชุมสภาเทศบาลตำบลถ้ำใหญ่ สมัยสามัญ สมัยที่ 2/2560 เมื่อวันจันทร์ที่ 26 เดือน มิถุนายน พ.ศ. 2560**

**นายปรีชา ศรีรินทร์** ทุกท่านคงได้อ่านรายละเอียดรายงานการประชุมสภาเทศบาลตำบลถ้ำใหญ่

**ประธานสภาเทศบาล** สมัยสามัญ สมัยที่ 2/1560 ซึ่งได้ส่งไปพร้อมกับหนังสือเชิญประชุมแล้วนะครับ ไม่ทราบว่ามีสมาชิกท่านใดเห็นว่าจะแก้ไขบันทึกรายงานการประชุมบ้างเชิญครับ ถ้าไม่มีถือว่าสมาชิกทุกท่านให้การรับรองรายงานการประชุมนะครับ

**ระเบียบวาระที่ 3 เรื่องกระทู้ถาม**

**นายปรีชา ศรีรินทร์** ระเบียบวาระที่ 3 เรื่องกระทู้ถาม ซึ่งปรากฏว่าไม่มีสมาชิกท่านใดยื่น

**ประธานสภาเทศบาล** กระทู้ถามในการประชุมครั้งนี้

**ระเบียบวาระที่ 4 เรื่องเพื่อพิจารณา**

**4.1 ญัตติพิจารณาร่างเทศบัญญัติเทศบาลตำบลถ้ำใหญ่ เรื่อง งบประมาณรายจ่ายประจำปีงบประมาณ พ.ศ.2561 (ขั้นรับหลักการ)**

**นายปรีชา ศรีรินทร์** ต่อไปเราก็มาเข้าเรื่องพิจารณาร่างเทศบัญญัติเทศบาลตำบลถ้ำใหญ่ เรื่อง

**ประธานสภา** งบประมาณรายจ่ายประจำปีงบประมาณ พ.ศ. 2561 เชิญนายกเสนอญัตติครับ

**นายอนุวัตร นาคฤทธิ์** กราบเรียนท่านประธานสภา สมาชิกสภาผู้ทรงเกียรติ และเจ้าหน้าที่ทุกท่าน

**นายกเทศมนตรี** ผมนายอนุวัตร นาคฤทธิ์ ตำแหน่งนายกเทศมนตรีตำบลถ้ำใหญ่ ในระเบียบวาระที่ 4 เรื่องเพื่อพิจารณา 4.1 ญัตติพิจารณาร่างเทศบัญญัติเทศบาลตำบลถ้ำใหญ่ เรื่อง งบประมาณรายจ่ายประจำปีงบประมาณ พ.ศ. 2561 (ขั้นรับหลักการ)

ตามที่เทศบาลตำบลถ้ำใหญ่ ได้จัดทำร่างเทศบัญญัติงบประมาณรายจ่ายประจำปีงบประมาณ พ.ศ. 2561 ตามระเบียบกระทรวงมหาดไทย

ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติม (ฉบับที่ 2 และ 3) พ.ศ. 2543 เป็นที่เรียบร้อยแล้ว นั้นพร้อมนี้ได้เสนอบันทึกหลักการและเหตุผลในการเสนอร่างเทศบัญญัติดังกล่าวมาด้วยแล้ว

**คำแถลงงบประมาณ**

ประกอบงบประมาณรายจ่ายประจำปีงบประมาณ พ.ศ. 2561

ท่านประธานสภาฯ และสมาชิกสภาเทศบาลตำบลถ้ำใหญ่

บัดนี้ถึงเวลาที่คณะผู้บริหารของเทศบาลตำบลถ้ำใหญ่ จะได้เสนอร่างเทศบัญญัติงบประมาณรายจ่ายประจำปีต่อสภาเทศบาลตำบลถ้ำใหญ่ อีกครั้งหนึ่ง ฉะนั้น ในโอกาสนี้ คณะผู้บริหารเทศบาลตำบลถ้ำใหญ่จึงขอชี้แจงให้ท่านประธานและสมาชิกทุกท่านได้ทราบถึงสถานะการคลังตลอดจนหลักการและแนวนโยบายการดำเนินการในปีงบประมาณ พ.ศ. 2560 ดังต่อไปนี้

**1. สถานะการคลัง**

1.1 งบประมาณรายจ่ายทั่วไป

ในปีงบประมาณ พ.ศ. 2560 ณ วันที่ 30 มิถุนายน พ.ศ. 2560 องค์กรปกครองส่วนท้องถิ่นมีสถานะการเงิน ดังนี้

1.1.1 เงินฝากธนาคาร จำนวน 66,018,094.05 บาท

1.1.2 เงินสะสม จำนวน 11,796,545.96 บาท

1.1.3 เงินทุนสำรองเงินสะสม จำนวน 15,638,314.47 บาท

1.1.4 รายการที่ได้กันเงินไว้แบบก่อหนี้ผูกพันและยังไม่ได้เบิกจ่าย จำนวน 0 โครงการ รวม 0.00 บาท

1.1.5 รายการที่ได้กันเงินไว้โดยยังไม่ได้ก่อหนี้ผูกพัน จำนวน 0 โครงการ รวม 0.00 บาท

1.2 เงินกู้คงค้าง จำนวน 29,550,575.-บาท

**2. การบริหารงบประมาณในปีงบประมาณ 2560 ณ วันที่ 30 มิถุนายน 2560**

(1) รายรับจริง จำนวน 54,629,110.71 บาท ประกอบด้วย

หมวดภาษีอากร จำนวน 3,481,487.05 บาท

หมวดค่าธรรมเนียม ค่าปรับ และใบอนุญาต

จำนวน 736,762.00 บาท

หมวดรายได้จากทรัพย์สิน จำนวน 339,653.09 บาท

หมวดรายได้จากสาธารณูปโภคและการพาณิชย์

จำนวน 95,955.00 บาท

หมวดรายได้เบ็ดเตล็ด จำนวน 327,750.00 บาท

หมวดรายได้จากทุน จำนวน 0.00 บาท

หมวดภาษีจัดสรร จำนวน 28,737,095.02 บาท

หมวดเงินอุดหนุนทั่วไป จำนวน 20,365,128.00 บาท

(2) เงินอุดหนุนที่รัฐบาลให้โดยระบุวัตถุประสงค์ จำนวน 1,234,800.00 บาท

(3) รายจ่ายจริง จำนวน 42,887,840.33 บาท ประกอบด้วย

งบกลาง จำนวน 13,745,029.00 บาท

งบบุคลากร จำนวน 17,411,857.09 บาท

งบดำเนินงาน จำนวน 8,427,030.81 บาท

งบลงทุน จำนวน 1,240,091.88 บาท

งบรายจ่ายอื่น จำนวน 0.00 บาท

งบเงินอุดหนุน จำนวน 2,063,831.55 บาท

(4) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ จำนวน 1,234,800.00 บาท

(5) รายจ่ายที่จ่ายจากเงินสะสม จำนวน 1,172,900.00 บาท

(6) รายจ่ายที่จ่ายจากเงินทุนสำรองเงินสะสม จำนวน 950,000.00 บาท

|  |  |  |  |
| --- | --- | --- | --- |
|  | **รายจ่ายจริง**  **ปี 2559** | **ประมาณการ**  **ปี 2560** | **ประมาณการ**  **ปี 2561** |
| **รายได้จัดเก็บ** |  |  |  |
| หมวดภาษีอากร | 4,780,459.63 | 4,500,000.00 | 4,600,000.00 |
| หมวดค่าธรรมเนียม ค่าปรับ และใบอนุญาต | 1,033,396.00 | 922,000.00 | 1,084,000.00 |
| หมวดรายได้จากทรัพย์สิน | 419,280.36 | 452,000.00 | 441,000.00 |
| หมวดรายได้จากสาธารณูปโภคและการพาณิชย์ | 175,028.00 | 200,000.00 | 200,000.00 |
| หมวดรายได้เบ็ดเตล็ด | 216,638.00 | 315,000.00 | 308,000.00 |
| หมวดรายได้จากทุน | 0.00 | 5,000.00 | 5,000.00 |
| **รวมรายได้จัดเก็บ** | **6,624,801.99** | **6,394,000.00** | **6,638,000.00** |
| **รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น** |  |  |  |
| หมวดภาษีจัดสรร | 38,276,481.93 | 36,606,000.00 | 41,393,000.00 |
| **รวมรายได้ที่รัฐบาลเก็บแล้วจัดสรรให้องค์กร**  **ปกครองส่วนท้องถิ่น** | **38,276,481.93** | **36,606,000.00** | **41,393,000.00** |
| **รายได้ที่รัฐบาลอุดหนุนให้องค์กรปกครองส่วนท้องถิ่น** |  |  |  |
| หมวดเงินอุดหนุนทั่วไป | 25,214,097.00 | 28,642,000.00 | 28,969,000.00 |
| **รวมรายได้ที่รัฐบาลอุดหนุนให้องค์กร**  **ปกครองส่วนท้องถิ่น** | **25,214,097.00** | **28,642,000.00** | **28,969,000.00** |
| **รวม** | **70,115,380.92** | **71,642,000.00** | **77,000,000.00** |

|  |  |  |  |
| --- | --- | --- | --- |
|  | **รายจ่ายจริง**  **ปี 2558** | **ประมาณการ**  **ปี 2560** | **ประมาณการ**  **ปี 2561** |
| **จ่ายจากงบประมาณ** |  |  |  |
| งบกลาง | 2,224,696.00 | 16,834,200.00 | 20,859,930.00 |
| งบบุคลากร | 19,397,211.80 | 23,636,200.00 | 24,302,240.00 |
| งบดำเนินงาน | 11,375,029.11 | 17,299,600.00 | 15,817,630.00 |
| งบลงทุน | 10,011,704.95 | 9,934,000.00 | 12,481,100.00 |
| งบรายจ่ายอื่น | 0.00 | 0.00 | 188,100.00 |
| งบเงินอุดหนุน | 3,607,325.68 | 3,938,000.00 | 3,351,000.00 |
| **รวมรายจ่ายจากงบประมาณ** | **46,615,967.54** | **71,642,000.00** | **77,000,000.00** |
| **รวมรายได้จัดเก็บ** | **46,615,967.54** | **71,642,000.00** | **77,000,000.00** |

จึงเรียนมาเพื่อให้สภาพิจารณาต่อไป ขอบคุณครับ

**นายปรีชา ศรีรินทร์** ขอบคุณผู้บริหารที่ได้แถลงญัตติงบประมาณรายจ่ายประจำปีงบประมาณ

**ประธานสภา** พ.ศ. 2560 วันนี้อยู่ในชั้นรับหลักการ ซึ่งสมาชิกท่านใดที่ได้ไปศึกษาแผนงานโครงการต่างๆ มาแล้ว ในชั้นรับหลักการท่านใดที่จะอภิปรายขอความชัดเจน แสดงความคิดเห็นก่อนรับหลักการ ท่านสามารถสอบถามหาความชัดเจนได้เชิญครับ

**นายเพลินจิต อินทร์แก้ว** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**เลขานุการสภาเทศบาล** และเจ้าหน้าที่ทุกท่าน ผมนายเพลินจิต อินทร์แก้ว ในฐานะสมาชิกสภาเทศบาล เขต 2 ในระเบียบวาระที่ 4 เรื่องเพื่อพิจารณา 4.1 ญัตติพิจารณาร่างเทศบัญญัติเทศบาลตำบลถ้ำใหญ่ เรื่อง งบประมาณรายจ่ายประจำปีงบประมาณ พ.ศ. 2561 (ชั้นรับหลักการ) ตามที่นายกได้ชี้แจงหลักการและเหตุผลงบประมาณก็สมดุลกับที่ตั้งไว้ แต่งบด้านโครงสร้างพื้นฐานปีนี้มองแล้วยังมีงบประมาณน้อยมาก ที่ผมดูในร่างเทศบัญญัติฯ แล้วมีแค่ 5 โครงการ รวมงบประมาณแล้วสามล้านสี่แสนกว่าบาท แต่เมื่อมองดูแล้วเทศบาลของเรามีพื้นที่ค่อนข้างเยอะ ในด้านโครงการสร้างพื้นฐานน่าจะเป็นหัวใจสำคัญที่จะพัฒนาให้เกิดความเจริญก้าวไปหน้าได้ ที่ผ่านมาก็เกิดอุทกภัยถนนชำรุดมาก แต่ได้รับการแก้ไขน้อยมาก และที่ผมได้ดูในร่างเทศบัญญัติฯ แล้วนั้นเขต 2 มีแค่ 2 โครงการคือ โครงการปรับปรุงผิวจราจรแอสฟัลท์ติกคอนกรีตสายสามแยกบ้านผู้ใหญ่พล – สี่แยกห้วยขัน หมู่ที่ 10 งบประมาณ 837,000.-บาท และโครงการปรับปรุงถนนสายสามแยกข้างบ้านผู้ช่วยผู้ใหญ่วิรัตน์ – ถนน ค.ส.ล. สายหน้าผึ้ง หมู่ที่ 5 งบประมาณ 205,500.-บาท ผมเองก็เข้าใจว่ามีงบประมาณจำกัด และต้องตั้งงบประมาณไว้เพื่อไปผ่อนจ่ายเงินที่กู้มาสร้างสำนักงาน นอกจากนี้ผมเห็นว่ายังมีการตั้งไว้ซื้อรถดับเพลิง 4,500,000.-บาท และรถขยะ3,500,000.-บาท ในส่วนของรถขยะผมเห็นด้วยที่จะจัดซื้อเพราะจะช่วยในการจัดเก็บขยะได้พอสมควร นอกจากนี้ในแผนงานการศึกษา ปีที่แล้วด้านการกีฬาเราไม่ได้จัดเนื่องจากเกิดอุทกภัย ซึ่งการจัดงานกีฬานั้นมีข้อดีคือ ช่วยให้ประชาชนในตำบลรู้จักรักสามัคคีกัน ในปี2561 นี้ ด้านการกีฬาตั้งไว้แค่ 300,000.-บาท ซึ่งเป็นงบประมาณที่น้อยเกินไป ที่ผ่านมานั้นเราใช้งบเกี่ยวกับการกีฬาไป 4 – 5 แสนบาท แล้วมันจะพอหรือครับ ผมขอฝากท่านประธานผ่านไปยังคณะผู้บริหารและเจ้าหน้าที่งบประมาณด้วยครับ และงบประมาณอีกตัวหนึ่งคือ ค่าใช้สอย รายจ่ายเพื่อได้มาซึ่งบริการ ปีนี้ตั้งไว้ 300,000.-บาท ปีที่แล้วตั้งไว้ 500,000.-บาท ตอนนี้เราได้จ้างครูผู้ดูแลเด็กเพิ่มขึ้นมาอีก 3 คน เอาถั่วเฉลี่ยไม่ต้องมาก เช่นเงินเดือน 10,000.-บาท 3 คน ตกเดือนละ 30,000.-บาท 12 เดือน เป็นงบประมาณทั้งสิ้น 360,000.-บาท และยังจะมีค่าใช้จ่ายอื่นๆ อีก ซึ่งผมมองแล้วงบประมาณยังน้อยเกินไป โดยเฉพาะเด็กทั้ง 3 ศูนย์ก็อยู่ที่ประมาณ 200 กว่าคน ถ้าเราเทียบกันจริงๆ ครูผู้ดูแลเด็ก 1 คน รับผิดชอบเด็กได้ 10 คน และตอนนี้ครูที่ศูนย์รวมแล้วมีอยู่เท่าไร ฝากท่านประธานผ่านไปยังผู้บริหารด้วยพิจารณาด้วยครับ

**นายปรีชา ศรีรินทร์** ท่านเพลินจิต อินทร์แก้ว ก็ได้เสนอความคิดเห็นเกี่ยวกับงบประมาณด้าน

**ประธานสภา** โครงสร้างพื้นฐาน กีฬา ศูนย์พัฒนาเด็กเล็ก ท่านอื่นมีใครจะเสนอความคิดเห็นเพิ่มเติมอีกบ้างเชิญครับ

**นายธนกฤษ ส้มเขียวหวาน** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**สมาชิกสภาเทศบาล เขต 1** และเจ้าหน้าที่ทุกท่าน ผมนายธนกฤษ ส้มเขียวหวาน สมาชิกสภาเทศบาล เขต 1 ในระเบียบวาระที่ 4 เรื่องเพื่อพิจารณา 4.1 ญัตติพิจารณาร่าง เทศบัญญัติเทศบาลตำบลถ้ำใหญ่ เรื่อง งบประมาณรายจ่ายประจำปีงบประมาณ พ.ศ. 2561 (ชั้นรับหลักการ) ตามที่นายกได้แถลงเกี่ยวกับร่างงบประมาณไปแล้ว ผมขอกล่าวถึงแผนงานการเกษตร ตั้งงบประมาณไว้ 20,000.-บาท ปีที่แล้วก็ตั้งไว้ 20,000.-บาท ผมคิดว่าพื้นที่ด้านการเกษตรในตำบลถ้ำใหญ่คิดแล้วประมาณ 80% แม้แต่รัฐบาลเองก็มองเห็นถึงความสำคัญด้านการเกษตร ด้านการศึกษาเรียนรู้ ด้านอาชีพเศรษฐกิจพอเพียง งบประมาณที่ลงมายังตำบลถ้ำไหญ่ 2,500,000.-บาท การเรียนรู้หลายๆ ด้านจึงเป็นเรื่องที่สำคัญ เช่น การเรียนรู้การทำปุ๋ยหมัก เทคโนโลยีสมัยใหม่ ทำอย่างไรให้เศรษฐกิจดีขึ้น สำหรับตำบลถ้ำใหญ่นั้นยังน้อยไป เราน่าจะได้มีการอบรมเรียนรู้ และที่สำคัญตอนนี้เรายังขาดนักวิชาการด้านการเกษตร ผมอยากให้มีบุคลากรด้านนี้ และอีกเรื่องคือการจัดเก็บภาษี ผมอยากมีการลงพื้นที่จัดเก็บภาษี ที่ผ่านมาผมเข้าไปในพื้นที่หลายพื้นที่ ชาวบ้านบอกว่าอยากให้มีเจ้าหน้าที่ลงไปจัดเก็บตามบ้านเรือน 2 - 3 เดือนครั้งก็ได้ เพื่ออำนวยความสะดวกให้แก่ชาวบ้าน เช่น ภาษีโรงเรือน ค่าขยะมูลฝอย เราควรมีบุคลากรลงจัดเก็บในเรื่องดังกล่าว

และเมื่อเราลงเก็บเอง ผมเชื่อว่าจะจัดเก็บได้มากว่านี้ ผมขอฝากท่านประธานผ่านไปยังผู้บริหารและเจ้าหน้าที่ผู้รับผิดชอบเรื่องนี้ด้วยครับ ขอบคุณครับ

**นางบุญศรี อารีย์** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**สมาชิกสภาเทศบาล เขต 1** และเจ้าหน้าที่ทุกท่าน ดิฉันนางบุญศรี อารีย์ สมาชิกสภาเทศบาล เขต 1 ในระเบียบวาระที่ 4 เรื่องเพื่อพิจารณา 4.1 ญัตติพิจารณาร่างเทศบัญญัติเทศบาลตำบลถ้ำใหญ่ เรื่อง งบประมาณรายจ่ายประจำปีงบประมาณ พ.ศ. 2561 (ชั้นรับหลักการ) สำหรับร่างเทศบัญญัตติ เรื่อง งบประมาณฯ ดิฉันขอพูดในเรื่อง งบสมทบกองทุนสวัสดิการ ซึ่งกองทุนนี้เป็นกองทุนที่รัฐบาลออกงบประมาณมาให้และให้ทางเทศบาลออกสบทบอีกครึ่งหนึ่ง ซึ่งรู้สึกว่าเรื่องนี้จะตกไป ขอให้ผู้บริหารช่วยเข้ามาดูเรื่องนี้หน่อยคะ ขอบคุณคะ

**นายปรีชา ศรีรินทร์** ผมขอเสริมเรื่องนี้อีกหน่อยครับ ปีที่แล้วเราเบิกเร็วแต่ถ้าช้าอีกหน่อยคงจะ

**ประธานสภา** ไม่ได้เบิก เนื่องจาก สตง.มีหนังสือทักท้วงมาให้ระงับเอาไว้ก่อน

**นายอนุวัตร นาคฤทธิ์** กราบเรียนท่านประธานสภา สมาชิกสภาผู้ทรงเกียรติ และเจ้าหน้าที่ทุกท่าน

**นายกเทศมนตรี** ผมนายอนุวัตร นาคฤทธิ์ ตำแหน่งนายกเทศมนตรีตำบลถ้ำใหญ่ จากที่มีท่านสมาชิกสภาเทศบาลได้สอบถามผ่านท่านประธานสภาผ่านมายังผู้บริหารผมขอชี้แจงดังนี้ครับ

1. กองทุนสวัสดิการชุมชน สาเหตุที่ไม่ได้ตั้งไว้สืบเนื่องมากจาก สตง. มีหนังสือสั่งการมาให้ระงับและให้รอหนังสือสั่งการฉบับใหม่ออกมาก่อน

2. แผนงานด้านการเกษตร ขาดบุคลากรตำแหน่งนักวิชาการด้านการเกษตร ตรงนี้เราไม่มีกรอบรองรับในแผนอัตรากำลังสามปี ผมได้คุยกับเจ้าหน้าที่ผู้รับผิดชอบเรื่องนี้แล้ว และจะมีการนำไปบรรจุไว้ในการจัดทำแผนอัตรากำลังสามปีในครั้งต่อไป

3. งบประมาณด้านแผนงานเกษตรน้อยนั้น ผมขอเรียนว่าเรามีศูนย์ถ่ายทอด มีสภาเกี่ยวกับการเกษตร เราไม่ได้ใช้งบประมาณของเราเอง แต่เราก็สนับสนุนงบประมาณไป เช่น การอบรมการทำปุ๋ยหมัก สำหรับการตั้งงบประมาณตรงนี้เราต้องดำเนินการตามหนังสือสั่งการ แต่ถ้าจะดำเนินการจัดทำโครงการเองขอให้เสนอเข้ามาเพื่อจะนำไปบรรจุไว้ในแผนพัฒนา สามปี

4. การจัดเก็บภาษี ผมได้ดำเนินการแจ้งในที่ประชุมไปแล้วว่าให้ลงเก็บ 3 เดือนครั้ง ซึ่งจะเริ่มในปีงบประมาณหน้า

5. โครงการพื้นฐานที่น้อยนั้น ผมขอเรียนว่าโครงการที่จะจัดทำได้ทั้งหมดนั้นต้องได้รับการบรรจุไว้ในแผนพัฒนาสามปี ถ้าไม่มีไม่สามารถดำเนินการได้ และโครงการบางโครงการที่เสนอมาผมจะนำไปบรรจุไว้ในครั้งต่อไปที่มีการปรับปรุงแผนพัฒนาสามปี

6. รถดับเพลิง มีหนังสือสั่งการมาว่าให้หน่วยงานแต่ละหน่วยงานจะต้องจัดให้มีรถดับเพลิง

**นายปรีชา ศรีรินทร์** ขอบคุณท่านนายกที่ได้ชี้แจง มีสมาชิกท่านใดจะอภิปรายเพิ่มเติมไม่ครับ

**ประธานสภา** ถ้าไม่มีผมขอคุยเรื่องงบกลางนิดหนึ่งครับ ปีที่แล้ว (2560) กับปีนี้ (2561) ทำไมตัวเลขกระโดดแตกต่างกันเยอะครับ

**นายอนุวัตร นาคฤทธิ์** กราบเรียนท่านประธานสภา สมาชิกสภาผู้ทรงเกียรติ และเจ้าหน้าที่ทุกท่าน

**นายกเทศมนตรี** ผมนายอนุวัตร นาคฤทธิ์ ตำแหน่งนายกเทศมนตรีตำบลถ้ำใหญ่ สาเหตุที่ตัวเลขกระโดดเยอะนั้น สืบเนื่องจาก เงินผู้สูงอายุ คนพิการ ฯลฯ ปี 2561 รัฐให้มาถ้าไม่ครบ ในส่วนที่ขาดเทศบาลจะต้องสมทบเข้าไปเองให้ครบ เราจึงจำเป็นต้องตั้งงบประมาณไว้ ตัวเลขจึงกระโดดขึ้นเยอะ

**นายปรีชา ศรีรินทร์** ขอบคุณท่านนายกที่ได้ชี้แจง มีสมาชิกท่านใดจะอภิปรายเพิ่มเติมไม่ครับ

**ประธานสภา** ถ้าไม่มีผมขอมติที่ประชุมว่าท่านเห็นชอบรับหลักการในการเสนอร่างเทศบัญญัติเทศบาลตำบลถ้ำใหญ่ เรื่อง งบประมาณรายจ่ายประจำปีงบประมาณ พ.ศ. 2561 สมาชิกท่านใดเห็นชอบรับหลักการร่างเทศบัญญัติเทศบาลตำบลถ้ำใหญ่ เรื่อง งบประมารรายจ่ายประจำปีงบประมาณ พ.ศ. 2561 กรุณายกมือครับ

**มติที่ประชุม มติเห็นชอบ 11 เสียง งดออกเสียง 1 เสียง**

**พัก 10 นาที เริ่มประชุม 11.15 น.**

**นายปรีชา ศรีรินทร์** เพื่อให้เป็นไปตามระเบียบต่อไปจะเป็นการคัดเลือกคณะกรรมการแปรญัตติ

**ประธานสภา** ผมขอ ถามว่าคณะกรรมการแปรญัตติจะให้มี 5 คน หรือ 7 คน ให้ท่านสมาชิกเสนอ เชิญครับ

**นายเพลินจิต อินทร์แก้ว** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**เลขานุการสภาเทศบาล** และเจ้าหน้าที่ทุกท่าน ผมนายเพลินจิต อินทร์แก้ว ขอเสนอไห้มีคณะกรรมการแปรญัตติจำนวน 5 ท่าน ครับ

**นายปรีชา ศรีรินทร์** ท่านเพลินจิต อินทร์แก้ว ได้เสนอให้มีคณะกรรมการแปรญัตติ จำนวน 5 คน

**ประธานสภา** มีสมาชิกท่านใดเสนอเป็นอย่างอื่น เชิญครับ ถ้าไม่มีผมขอมติว่าสมาชิกท่าใดเห็นชอบตามที่ท่านเพลินจิต อินทร์แก้วเสนอกรุณายกมือครับ

**มติที่ประชุม** มีมติเป็นเอกฉันท์ ให้มีคณะกรรมการแปรญัตติ จำนวน 5 คน ต่อไปขอให้สมาชิกเสนอคณะกรรมการ 5 คน เป็นตัวแทนแปรญัตติ

**นายปรีชา ศรีรินทร์** สรุปว่าคณะกรรมการแปรญัตติมี จำนวน 5 คน ขอให้เสนอชื่อกรรมการ

**ประธานสภา** แปรญัตติทีละคน เชิญเสนอชื่อคณะกรรมการแปรญัตติคนที่ 1 ครับ

**นายเกียรติศักดิ์ ศรีสุวรรณ** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**สมาชิกสภาเทศบาลเขต 2** และเจ้าหน้าที่ทุกท่าน ผมนายเกียรติศักดิ์ ศรีสุวรรณ ขอเสนอชื่อ นายธนกฤษ ส้มเขียวหวาน เป็นกรรมการแปรญัตติคนที่ 1 ครับ

**ผู้รับรอง 2 คน คือ 1.** นายสนั่น คชนูด

2. นางบุญศรี อารีย์

**นายปรีชา ศรีรินทร์** มีสมาชิกท่านใดจะเสนอชื่อคณะกรรมการแปรญัตติคนที่ 1 อีกบ้าง

**ประธานสภา** เชิญครับ ถ้าไม่มีผมถือว่าทุกท่านมีมติเห็นชอบให้ คุณธนกฤษ ส้มเขียวหวาน เป็นคณะกรรมการแปรญัตติ คนที่ 1 ต่อไปขอให้ที่ประชุมเสนอชื่อคณะกรรมการแปรญัตติ คนที่ 2 เชิญครับ

**นายเพลินจิต อินทร์แก้ว** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**เลขานุการสภาเทศบาล** และเจ้าหน้าที่ทุกท่าน ผมนายเพลินจิต อินทร์แก้ว ขอเสนอชื่อ นายอนุรักษ์ ทองเกิด เป็นกรรมการแปรญัตติคนที่ 2 ครับ

**ผู้รับรอง 2 คน คือ 1.** นายเกียรติศักดิ์ ศรีสุวรรณ

2. นายสมหมาย แก้วสีนวล

**นายปรีชา ศรีรินทร์** มีสมาชิกท่านใดจะเสนอชื่อคณะกรรมการแปรญัตติคนที่ 2 อีกบ้าง

**ประธานสภา** เชิญครับ ถ้าไม่มีผมถือว่าทุกท่านมีมติเห็นชอบให้ คุณอนุรักษ์ ทองเกิด เป็นคณะกรรมการแปรญัตติ คนที่ 2 ต่อไปขอให้ที่ประชุมเสนอชื่อคณะกรรมการแปรญัตติ คนที่ 3 เชิญครับ

**นายนิยม สายน้ำ** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**รองประธานสภาเทศบาล** และเจ้าหน้าที่ทุกท่าน ผมนายนิยม สายน้ำ ขอเสนอชื่อ นายสมหมาย แก้วสีนวล เป็นกรรมการแปรญัตติคนที่ 3 ครับ

**ผู้รับรอง 2 คน คือ 1.** นายธนกฤษ ส้มเขียวหวาน

2. นายสนั่น คชนูด

**นายปรีชา ศรีรินทร์** มีสมาชิกท่านใดจะเสนอชื่อคณะกรรมการแปรญัตติคนที่ 3 อีกบ้าง

**ประธานสภา** เชิญครับ ถ้าไม่มีผมถือว่าทุกท่านมีมติเห็นชอบให้ คุณสมหมาย แก้วสีนวล เป็นคณะกรรมการแปรญัตติ คนที่ 3 ต่อไปขอให้ที่ประชุมเสนอชื่อคณะกรรมการแปรญัตติ คนที่ 4 เชิญครับ

**นายธนกฤษ ส้มเขียวหวาน** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**สมาชิกสภาเทศบาลเขต 1** และเจ้าหน้าที่ทุกท่าน ผมนายธนกฤษ ส้มเขียวหวาน ขอเสนอชื่อ นางบุญศรี อารีย์ เป็นกรรมการแปรญัตติคนที่ 4 ครับ

**ผู้รับรอง 2 คน คือ 1.** นางสมศรี แก้วไกรษร

2. นางโชคดี หนูมี

**นายปรีชา ศรีรินทร์** มีสมาชิกท่านใดจะเสนอชื่อคณะกรรมการแปรญัตติคนที่ 4 อีกบ้าง

**ประธานสภา** เชิญครับ ถ้าไม่มีผมถือว่าทุกท่านมีมติเห็นชอบให้ คุณบุญศรี อารีย์ เป็นคณะกรรมการแปรญัตติ คนที่ 4 ต่อไปขอให้ที่ประชุมเสนอชื่อคณะกรรมการแปรญัตติ คนที่ 5 เชิญครับ

**นางบุญศรี อารีย์** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**สมาชิกสภาเทศบาล เขต 1** และเจ้าหน้าที่ทุกท่าน ดิฉันนางบุญศรี อารีย์ ขอเสนอชื่อ นายอนันต์ พรหมปาน เป็นกรรมการแปรญัตติคนที่ 5 ครับ

**ผู้รับรอง 2 คน คือ 1.** นายเพลินจิต อินทร์แก้ว

2. นายนิยม สายน้ำ

**นายปรีชา ศรีรินทร์** มีสมาชิกท่านใดจะเสนอชื่อคณะกรรมการแปรญัตติคนที่ 5 อีกบ้าง

**ประธานสภา** เชิญครับ ถ้าไม่มีผมถือว่าทุกท่านมีมติเห็นชอบให้ คุณอนันต์ พรหมปาน เป็นคณะกรรมการแปรญัตติ คนที่ 5 ดังนั้น ผมขอสรุปคณะกรรมการแปรญัตติทั้ง 5 ราย ประกอบด้วย

1. คุณธนกฤษ ส้มเขียวหวาน เป็นคณะกรรมการแปรญัตติคนที่ 1

2. คุณอนุรักษ์ ทองเกิด เป็นคณะกรรมการแปรญัตติคนที่ 2

3. คุณสมหมาย แก้วสีนวล เป็นคณะกรรมการแปรญัตติคนที่ 3

4. คุณบุญศรี อารีย์ เป็นคณะกรรมการแปรญัตติคนที่ 4

5. คุณอนันต์ พรหมปาน เป็นคณะกรรมการแปรญัตติคนที่ 5

ส่วนการประชุมคณะกรรมการแปรญัตติเพื่อเลือกประธาน และเลขานุการ สภาจะนัดเพื่อดำเนินการต่อไป และในวันนี้ขอให้ตัวแทนคณะกรรมการแปรญัตติเสนอวัน เวลา ในการยื่นคำแปรญัตติ เชิญครับ

**นายธนกฤษ ส้มเขียวหวาน** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**สมาชิกสภาเทศบาล เขต 1** และเจ้าหน้าที่ทุกท่าน ผมนายธนกฤษ ส้มเขียวหวาน สมาชิกสภาเขต 1 ขอเสนอให้ผู้ที่ความประสงค์จะยื่นคำแปรญัตติต่อคณะกรรมการแปรญัตติ จำนวน 3 วัน ตั้งแต่วันที่ 21 – 23 สิงหาคม 2560 ในวันและเวลาราชการ ณ ห้องประชุมเทศบาลตำบลถ้ำใหญ่ และกำหนดให้แล้วเสร็จภายในวันที่ 25 สิงหาคม 2560

**นายปรีชา ศรีรินทร์** คุณธนกฤษ ส้มเขียวหวาน ได้เสนอกำหนดระยะเวลายื่นคำแปรญัตติไว้

**ประธานสภา** จำนวน 3 วัน คือตั้งแต่วันที่ 21 – 23 สิงหาคม 2560 ณ ห้องประชุมเทศบาลตำบลถ้ำใหญ่ มีสมาชิกท่านอื่นจะเสนออีกหรือไม่ ขอเชิญครับ ถ้าไม่มีถือว่าที่ประชุมเห็นชอบให้ผู้ที่จะยื่นคำแปรญัตติในวันและเวลาราชการดังกล่าว

**มติที่ประชุม มีมติเห็นชอบเป็นเอกฉันท์**

**พัก 1 ชั่วโมง เริ่มประชุมเวลา 13.00 น.**

**ระเบียบวาระที่ 5 เรื่องอื่นๆ**

นายปรีชา ศรีรินทร์ สมาชิกท่านใดมีเรื่องจะหารือท่านนายกฯ ขอเชิญครับ

ประธานสภา

**ระเบียบวาระที่ 6 เรื่องอื่นๆ**

**นายปรีชา ศรีรินทร์** ระเบียบวาระที่ 6 เรื่องอื่นๆ สมาชิกท่านใดมีเรื่องจะปรึกษาหารือเพิ่มเติม

**ประธานสภา** กับผู้บริหารเชิญครับ

**นายนิยม สายน้ำ** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**รองประธานสภาเทศบาล** และเจ้าหน้าที่ทุกท่าน ผมนายนิยม สายน้ำ รองประธานสภาเทศบาล และในนามสมาชิกสภาเทศบาล เขต 2 ผมขอสอบถามผู้บริหารดังนี้

1. ถนนซอยวังขวัญ – วังยายนุ้ยที่พังขอให้ทางเทศบาลเข้าไปแก้ไขปัญหาให้ด้วย

2. ถนนหลุมบ่อที่เกิดจากอุทกภัยหลายเส้นยังประสบปัญหาอยู่ เช่น อ่าวอีแกะ นาตง ขอให้ช่วยเขาไปบรรเทาให้ด้วยครับ

3. ถนนหน้าศาลาหมู่ที่ 6 ดำเนินการการถึงไหนแล้ว

4. ศูนย์พัฒนาเด็กเล็กบ้านน้ำพุที่จะทำรั้ว และถนน ขณะนี้มีรถเข้าไปกรีตแล้ว จะเข้าดำเนินการต่อวันไหน และขอท่อ คสล.เพิ่ม อีก 6 ลูก

**นายธนกฤษ ส้มเขียวหวาน** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**สมาชิกสภาเทศบาลเขต 1** และเจ้าหน้าที่ทุกท่าน ผมนายธนกฤษ ส้มเขียวหวาน สมาชิกสภาเทศบาล เขต 1

1. ขอขอบคุณผู้บริหารสำหรับถนนสายสามแยกบ้านนายทวี – นาเพชรคง ที่ได้เข้าดำเนินการ เรียบร้อยแล้ว

2. ถนนสายบ้านตาวท่อน้ำเล็กน้ำระบายไม่ทันทำให้น้ำไหลเข้าบ้านชาวบ้านขอให้รีบเข้าดำเนินการแก้ไขให้ด้วย

3. ขอให้มีการปรับปรุงภูมิทัศน์โดยบิ๊กคลีนนิ่งเดย์ เช่น ตามสายถนนต่างๆ หน้าโรงเรียน โรงงาน อย่างน้อยเดือนละครั้ง

4. ตาข่ายที่ดักตรงปากท่อระบายน้ำชำรุด

5. จุดเสี่ยงคอท่อชำรุด

ทั้งหมดนี้ผมขอให้ท่านผู้บริหารเข้าไปแก้ไขให้ด้วยครับ

**นายปรีชา ศรีรินทร์** ผมขอเสริมตรงเรื่องตะแกรงที่คอยกรองที่ท่อน้ำที่สายวังปริงตอนนี้ยังอยู่

**ประธานสภา** หรือไม่ ท่านอื่นมีไม่ครับ

**นายสวงค์ เกิดบัวทอง** กราบเรียนท่านประธานสภา เพื่อนสมาชิกสภาผู้ทรงเกียรติ คณะผู้บริหาร

**รองนายกเทศมนตรี** และเจ้าหน้าที่ทุกท่าน ผมนายสวงค์ เกิดบัวทอง รองนายกเทศมนตรี สำหรับเรื่องปรับปรุงภูมิทัศน์หรือบิ๊กคลีนนิ่งเดย์ ผมขอให้ สท.เป็นแนวร่วมที่สำคัญ รวมถึงโรงเรียน บริษัทห้างร้านต่างๆ ผมจะรีบดำเนินการให้เร็วที่สุด สำหรับเรื่องตะแกรงที่ชำรุด ผมอยากให้ท่านแจ้งกองช่างเพื่อเข้าดำเนินการเร่งด่วน

นายอนุวัตร นาคฤทธิ์ กราบเรียนท่านประธานสภา สมาชิกสภาผู้ทรงเกียรติ และเจ้าหน้าที่ทุกท่าน

นายกเทศมนตรี ผมนายอนุวัตร นาคฤทธิ์ ตำแหน่งนายกเทศมนตรีตำบลถ้ำใหญ่ ผมขอตอบคำถามดังนี้

1. ถนนซอยวังขวัญ – ยายนุ้ย ท่านรองได้ประสานผู้รับจ้างไปดูหน้างานแล้วแต่ผู้รับจ้างยังไม่ได้แจ้งเข้ามา ด้านโครงการผมฝากท่านรองฯ กองช่างรีบดำเนินการเพื่อจะทำสัญญาให้แล้วเสร็จภายใน 23 สิงหาคม 2560

2. ถนนเป็นหลุมบ่อ กองช่างได้ดำเนินการสำรวจเพื่อสั่งซื้อหินคลุกให้ทัน 23 สิงหาคม 2560 แล้ว

3. ถนนตรงทางเข้า ศพด. ม.6 รอผลทดสอบจากแขวงทางหลวงชนบทฯ เกี่ยวกับผลทดสอบชั้นพื้นทาง

4. รั้ว ศพด. ม.6 และวัดไตรกองการศึกษาได้นำมาบรรจุไว้ในเทศบัญญัติฯ แล้ว

**นายปรีชา ศรีรินทร์** ท่านผู้บริหารก็ได้ตอบคำถามที่สมาชิกได้สอบถาม มาเรียบร้อยแล้ว มี

**ประธานสภา** สมาชิกท่านใดจะปรึกษาหรือสอบถามเพิ่มเติมบ้างครับ ถ้าไม่มีผมขอปิดการประชุมสมัยสามัญ สมัยที่ 3 ครั้งที่ 1 ประจำปี พ.ศ. 2560 ครับ

**เลิกประชุมเวลา 14.30 น.**

ลงชื่อ ผู้บันทึกรายงานการประชุม

(นายเพลินจิต อินทร์แก้ว)

เลขานุการสภาเทศบาลตำบลถ้ำใหญ่

ลงชื่อ ผู้ตรวจรายงานการประชุม

(นางบุญศรี อารีย์)

สมาชิกสภาเทศบาลตำบลเขต 1

ลงชื่อ ผู้ตรวจรายงานการประชุม

(นายธนกฤษ ส้มเขียวหวาน)

สมาชิกสภาเทศบาลตำบลเขต 1

ลงชื่อ ผู้ตรวจรายงานการประชุม

(นายนิยม สายน้ำ)

รองประธานสภาเทศบาลตำบลถ้ำใหญ่

ลงชื่อ ผู้รับรองรายงานการประชุม

(นายปรีชา ศรีรินทร์)

ประธานสภาเทศบาลตำบลถ้ำใหญ่

**หมายเหตุ** : ที่ประชุมสภาเทศบาลตำบลถ้ำใหญ่ ได้มีมติรับรองรายงานการประชุมสภาฯ สมัยสามัญ สมัยที่ 3/2560 ครั้งที่ 1 ลงวันที่ 15 สิงหาคม 2560 ในการประชุมสภาฯ สมัยสามัญ สมัยที่ 3/2560 ครั้งที่ 2 เมื่อวันที่ 29 สิงหาคม 2560